1976R1519 — DA — 01.07.1976 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

RÅDETS FORORDNING (EØF) Nr. 1519/76

af 24. juni 1976

om indførsel af klid og andre restprodukter fra sigtning, formaling og anden bearbejdning af visse kornarter med oprindelse i Algeriet

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 43 og 113, under henvisning til forslag fra Kommissionen, under henvisning til udtalelse fra Europa-Parlamentet ( 1 ), og ud fra følgende betragtninger: ud fra følgende betragtninger: Det europæiske økonomiske Fællesskab har den 26. april 1976 undertegnet samarbejdsaftalen samt interimsaftalen ( 2 ) med Den demokratiske folkerepublik Algeriet med henblik på foregribende anvendelse af visse af samarbejdsaftalens bestemmelser; i artikel 21 i samarbejdsaftalen og artikel 14 i interimsaftalen fastsættes, at på betingelse af, at Algeriet anvender en særlig afgift ved udførsel af klid og andre restprodukter fra sigtning, formaling og anden bearbejdning af andre kornarter end majs og ris, henhørende under pos. 23.02 A II i den fælles toldtarif, vil importafgiftens variable element blive nedsat med et beløb, der svarer til 60 % af gennemsnittet af det variable element af afgiften for de pågældende produkter i de tre måneder forud for den måned, hvor et sådant beløb fastsættes, og det faste element skal ikke opkræves; en sådan særlig afgift ved udførsel skal overvæltes på prisen ved indførsel af disse produkter til Fællesskabet; for at sikre disse ordningers korrekte anvendelse bør der vedtages forholdsregler, der kræver, at importøren ved indførsel af klid og andre restprodukter fremlægger bevis for, at den særlige afgift ved udførsel er blevet opkrævet af Algeriet; i medfør af aftalen i form af brevveksling om artikel 21 i samarbejdsaftalen og artikel 14 i interimsaftalen mellem Det europæiske økonomiske Fællesskab og Den demokratiske folkerepublik Algeriet vedrørende indførsel til Fællesskabet af klid med oprindelse i Algeriet ( 3 ), skal der vedtages gennemførelsesbestemmelser for, at disse ordninger kan iværksættes — UDSTEDT FØLGENDE FORORDNING:

Artikel 1

Det variable element af afgiften ved indførsel til Fællesskabet af klid og andre restprodukter fra sigtning, formaling og anden bearbejdning af andre kornarter end majs og ris, henhørende under pos. 23.02 A II i den fælles toldtarif og med oprindelse i Algeriet, beregnes i overensstemmelse med artikel 2 i Rådets forordning (EØF) nr. 2744/75 af 29. oktober 1975 om regler for indførsel og udførsel af produkter forarbejdet på basis af korn og ris ( 4 ), med fradrag af et beløb, der svarer til 60 % af gennemsnittet af det variable element af afgiften for det pågældende produkt i de tre måneder forud for den måned, hvor et sådant beløb fastsættes.

Artikel 2

Artikel 1 finder anvendelse på alle indførsler, for hvilke importøren kan fremlægge bevis for, at den særlige afgift ved udførsel er blevet opkrævet af Algeriet i overensstemmelse med artikel 21 i samarbejdsaftalen eller med artikel 14 i interimsaftalen.

Artikel 3

Gennemførelsesbestemmelserne for anvendelsen af denne forordning, særlig med henblik på fastsættelsen af beløbet, hvormed afgiften skal nedsættes, vedtages efter fremgangsmåden i artikel 26 i ►C1 forordning (EØF) nr. 2727/75. ◄

Artikel 4

Der må ikke opkræves noget fast element af den afgift, der gælder ved indførsel til Fællesskabet af klid og andre restprodukter fra sigtning, formaling og anden bearbedjning af andre kornarter end majs og ris, henhørende under pos. 23.02 AII i den fælles toldtarif og med oprindelse i Algeriet.

Artikel 5

Denne forordning træder i kraft på dagen for ikrafttrædelsen af aftalen i form af brevveksling om artikel 21 i samarbejdsaftalen og artikel 14 i interimsaftalen mellem Det europæiske økonomiske Fællesskab og Den demokratiske folkerepublik Algeriet vedrørende indførsel til Fællesskabet af klid med oprindelse i Algeriet.

Denne forordning er bindende i alle enkeltheder og gælder umiddelbart i hver medlemsstat.

( 1 ) Udtalelse afgivet den 18. 6. 1976 (endnu ikke offentliggjort i EFT).

( 2 ) EFT nr. L 141 af 28. 5. 1976, s. 2.

( 3 ) Se side 38 i denne Tidende.

( 4 ) EFT nr. L 281, 1. 11. 1975, s. 65.